Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Viimase ööpäeva jooksul kasvasid pinged,
kui vägivald juudiriigis jõudis taas inimohvrini.
Vaatamata pea igapäevasele raketitulele Gazast Lõuna-Iisraeli
tahab peaminister Netanyahu valitsus
Hamasi sektori džihaadirühmitustega endiselt relvarahuni jõuda.
Iisraeli Õhujõud olevat teinud Damaskuse eeslinnas rünnaku
nii Süüria armee positsioonide kui Iraani toetatud võitlejate pihta.
Pinged on viimase ööpäeva jooksul kasvanud
ja mitmel rindel juudiriigis leviv vägivald jõudis taas inimohvrini.
Mitmes Läänekalda tulipunktis toimus vägivaldseid märuleid,
kui palestiinlased protestivad USA rahualgatuse vastu,
mille nende juhtkond tagasi lükkas.
Pinged intensiivistusid eile,
kui Hebronis toimunud märul lõppes inimohvritega.
17-aastane palestiinlane viskas Molotovi kokteili IDF sõdurite pihta,
kes armee jõukasutusreeglite järgi vastutule avasid.
Palestiinlaste meedikute kinnitusel sai teismeline kuulitabamuse rinda
ja suri hiljem saadud haavadesse.
IDF esinduse kirjalikus avalduses intsidendi kohta seisis:
"Vägivaldse märuli ajal Hebronis märkasid IDF üksused palestiinlast,
kes viskas nende pihta Molotovi kokteili.
Sõdurid avasid ohu kõrvaldamiseks tule."
Avalduses toonitati, et viimastel päevadel
on Hebronis juudi rajooni kõrval korraldatud mitu vägivaldset märulit,
kus palestiinlased on loopinud IDF väesalku tulepommidega
ja süüdanud autokumme.
Märulid jätkusid palestiinlaste aladel kogu päeva.
Ligi neli tundi pärast eelmist intsidenti
tulistasid palestiinlased Gazast Lõuna-Iisraeli mitu mürsku.
Kodurinde õhuhäirerakendus teatas ohust üksnes avaaladel,
kuna saabuv lõhkekeha plahvatas asustamata alal.
Õnneks ei saanud keegi viga ega kahju.
Vastuseks sihtisid IDF hävitajad sektoris sõjarajatisi.
IDF esinduse teatel oli nende seas
Hamasile kuuluv maaalune taristu.
Armee kordas taas,
et Hamas vastutab Gazas toimuvate ja sealt lähtuvate sündmuste eest
ning iisraellaste-vastase tegevuse tagajärgede eest.
Iisraeli peaminister Netanyahu
kohtus Gaza turvatara naaberasulate kohalike juhtidega.
Kohtumisel viibisid vaid Netanyahu Likudi partei liikmed,
sh Merhavimi ja Sdot Negevi maavanemad.
Kohal polnud Shaar Hanegevi, Eshkoli ja Hof Ashkeloni maakondade juhte,
kus elanikud pea igapäevaselt raketitule all kannatavad.
Lõuna-Iisraeli julgeoleku olukorra teemalise kohtumise järel ilmnes,
et Netanyahu sõnul
olevat IDF vajadusel valmis sõjalist operatsiooni käivitama.
Ta toonitas siiski, et eelistaks lahendada olukorda ilma konfliktita.
Ühe kohalviibinud maavanema sõnul tahab peaminister Netanyahu valitsus
Hamasi sektori džihaadirühmitustega endiselt relvarahuni jõuda.
Gazas vestles Hamasi poliitjuht Ismail Haniyeh eile õhtul telefonitsi
Iraani välisministri Zarifiga,
kes kordas Islamivabariigi toetust palestiinlaste pürgimustele.
Zarifi sõnul annab ka Iraani poolt
jõuliselt tagasi lükatud USA rahuplaan
palestiinlastele võimaluse ühineda araabia- ja islamimaadega
võitluses juudiriigi vastu.
Enne eelmainitud telefonivestlust
kuulutas Iraani ülemjuht ajatolla Khamenei Twitteris,
et islami džihaad on ainus lahendus USA presidendi "sajandi tehingule"
ning islami vaenlaste, sh Iisraeli ja USA võitmiseks.
Khamenei kirjutas: "Mis on ravim?
Palestiina rahva ja rühmituste julge vastupanu,
et sionistlik vaenlane ja USA džihaadi abil välja ajada.
Kõik moslemirigiid ja islamimaailm peavad neid samuti toetama."
Lisaks toonitas ta, et palestiinlaste relvarühmitused jätkavad vastupanu.
"Õnneks pole vastupanu Lääne-Aasias piiratud Palestiinaga
ja hõlmab suurt maaala, mis pidevalt kasvab.
Iraan peab oma kohuseks palestiinlasi toetada
ja neid igal moel aidata."
Jeruusalemmas, esimese rongijaama rajoonis
toimus öösel rammimisintsident,
kus sai viga 14 iisraellast, sh 12 IDF sõdurit.
Rünnanud sõidukil õnnestus sündmuskohalt põgeneda,
kuid see leiti hiljem Läänekaldalt, Petlemma lähedalt Beit Jalast.
Ründaja isik on tuvastatud, kuid teda pole veel tabatud.
Neljateistkümnest vigastatust seitse
toimetati Jeruusalemma haiglatesse.
Haiglaametnikud kinnitasid, et viis isikut vabastati hiljem
ning kaks jäid keskmises ja tõsises seisundis haiglaravile.
Jeruusalemma kohtu otsusel ei tohi juurdluse detaile avaldada.
Politsei ringkonnaülema Ovadia sõnul on Iisrael valmis kõigiks juhtumiteks,
et tagada oma elanike turvalisus.
Toimunut uurivad kõik kaitseagentuurid.
Oleme kõigeks valmis
ja jätkuvalt valmis mis tahes intsidentideks.
Täna toimus Jeruusalemmas veel üks intsident.
Piiripolitseinik sai tulistamises viga,
kui islamistist ründaja avas tule politsei alalise kontrollpunkti pihta
vanalinna Lõvivärava juures, mitte kaugel Templimäest.
Piiripolitsei avas ründaja pihta tule ja neutraliseeris ohu.
Politsei kinnitas, et ohvitser
viidi kergete vigastustega haiglasse.
Umbes kell 11.45 saabus ründaja Lõvivärava lähedusse,
väljus autost ja liikus Templimäe väravate poole.
Ühe värava juures turvapunkti jõudes
haaras ta püstoli ja tulistas politseinike pihta.
Kõrges lahinguvalmiduses ohvitserid avasid vastutule ja neutraliseerisid ta.
Esialgsel hinnangul teame,
et moslemist ründaja tuli Põhja-Iisraelist
ja oli hiljuti islamisse pöördunud.
Politsei tunneb ründajat varasematest kuritegudest.
Juurdlus jätkub.
Politseiülem Shmueli märkis lisaks,
et politsei hinnangul puudub kahe terrorirünnaku vahel seos.
Me ei näe juhtumite vahel seost.
Viimastel päevadel on küll pingeid olnud.
Oleme kõik valmis ja saatsime välja lisaüksusi,
seda ka reedeste palvuste tõttu.
Süürias olevat Iisraeli Õhujõud teinud Damaskuse eeslinnas rünnaku
nii Süüria armee positsioonide kui Iraani toetatud võitlejate pihta.
Süüria armeeallikad kinnitasid,
et Lõuna-Liibanoni ja Iisraeli Golani suunalt
lähtus kaks raketilainet kell 1.12 ja 1.41 öösel.
Süüria õhutõrje peatas mõned,
kuid mitmel raketil õnnestus kaitsest läbi tungida.
Süüria armee teatel
sai kaheksa võitlejat viga ja hooned said kannatada.
Londonis baseeruva Süüria Inimõiguste vaatlusühenduse teatel
sihtis Iisraeli rünnak Süüria armee ja Iraani toetatud võitlejate positsioone
Damaskusest läänes ja lõunas.
Lisaks tektitas pommitamine põlengu Teadusuuringute Keskuses
Damaskse Jamraya eeslinnas.
Vaatlusühendus toonitas erinevalt Süüria avaldusest,
et Iisraeli rünnakus hukkus 12 võitlejat.
IDF esindus ei kinnitanud ega eitanud osalust rünnakus ja kordas,
et ei kommenteeri välisraporteid oma lahingutegevuse kohta.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Tänan kõiki toetajaid!
Teie annetused ja palved aitavad toota Iisraeli Uudiseid.
Paluge rahu Jeruusalemmale ning rahu ja päästet Iisraelile!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri